**„BENDRUOMENINĖS INFRASTRUKTŪROS SUKŪRIMAS PALEI ŽEIMENOS UPĘ“**

Projekto Nr. ŠVEN-LEADER-6B-I-2-1

|  |  |
| --- | --- |
| **Projekto vykdytojo pavadinimas** | Švenčionių rajono savivaldybės administracija |
| **VPS prioritetas** | VPS prioritetas „Socialinės ir ekonominės veiklos plėtra, skatinant bendruomeniškumą, mažinant socialinę atskirtį“ |
| **VPS priemonė ir veiklos sritis** | VPS priemonė „Pagrindinės paslaugos ir kaimų atnaujinimas kaimo vietovėse“ (LEADER-19.2-7),  veiklos sritis „Parama investicijoms į visų rūšių mažos apimties infrastruktūrą“ (LEADER-19.2-7.2) |
| **Vietos projekto įgyvendinimo laikotarpis** | Nuo 2018 m. rugpjūčio 21 d. iki 2019 m. kovo 22 d. |
| **Bendra vietos projekto vertė, Eur** | 119 185,62 Eur su PVM |
| **Paramos suma, Eur** | 80 927,03 Eur su PVM iš Europos žemės ūkio fondo kaimo plėtrai ir Lietuvos valstybės biudžeto lėšų |
| **Paramos lyginamoji dalis, proc.** | 67,90 proc. |

Vietos projekto „Bendruomeninės infrastruktūros sukūrimas palei Žeimenos upę“ tikslas – sukurti Platumų kaime palei Žeimenos upę viešąją poilsio, laisvalaikio, sveikatingumo infrastruktūrą, pritaikant ją bendruomenės poreikiams, ekonominei, socialinei, kultūrinei veiklai bei skatinti vietovės ekonominę plėtrą, socialinę įtrauktį ir skurdo mažinimą.

Projekto įgyvendinimo metu planuojama sutvarkyti apleistą ir sunykusią kraštovaizdžio teritoriją, esančią Švenčionių rajono savivaldybėje palei Žeimenos upę. Teritorija apleista ir sunykusi, praradusi natūralią kraštovaizdžio struktūra ir vertingus gamtinius elementus, pažeistas jos kraštovaizdžio reljefas, teritorija apžėlusi nevertingais krūmynais ir medžiais.

Projekto įgyvendinimo metu planuojama įrengti: pėsčiųjų taką (bendras plotas 530 m2), paplūdimio taką (bendras plotas 130 m2, žolės vėja – 170 m2), paplūdimio taką ant pontono (bendras plotas 66 m2), paplūdimį (smėlio danga 1530 m2), automobilių pastatymo vietas - 3 aikštelės (22 automobilių pastatymo vietos, bendras plotas 283,00 m2), tualeto ir konteinerio aikštelę – 1 vnt. (bendras plotas 19,00 m2), atraminę sienutę (bendras plotas 12,80 m2), gultus bendras plotas 50,00 m2, treniruoklių aikštelę su treniruokliais – 5 vnt., vaikų žaidimo aikštelę (smėlio danga – 158 m2; žolės vėja – 150 m2, sportinė “A“ modulio aikštelė – 1 vnt.), informacinius stendus apie teritoriją – 2 vnt., pasodintos kalninės pušys - 20 vnt., mažosios architektūros elementus: suoliukai – 10 vnt., šiukšliadėžės – 7 vnt., pavėsinė – 1 vnt. (2,60 x 6,00 m), persirengimo kabinos – 2 vnt., atitvarų stulpeliai – 112 vnt..

Neįgyvendinus visų šiame projekte numatytų veiklų, teritorija palei Žeimenos upę būtų apleista, nenaudojama ir nefunkcionali laisvalaikio, poilsio, kultūrinio ir sportinio gyvenimo praleidimo atžvilgiu. Taip nebūtų pasiektas ir pagrindinis šio projekto tikslas - nebūtų sukurta jokia viešojo naudojimo zona, kuri pagerintų tiek Platumų kaimo tiek Švenčionėlių miesto viešąją infrastruktūrą prie Žeimenos upės.

Vietos projektas bus įgyvendinamas kartu su partneriu – Švenčionėlių bendruomene „Švenčionėlių bičiuliai“. Švenčionėlių bendruomenė ,,Švenčionėlių bičiuliai“ prie projekto įgyvendinimo prisidės nuosavu piniginiu įnašu – 1 147,76 Eur su PVM.